“Onlayn Çat” xidmətinə dair
Məxfilik siyasəti


Bu səhifə “Azercell Telekom” MMC tərəfindən təqdim edilən (bundan sonra “Azercell”) “Onlayn Çat” xidməti çərçivəsində fərdi məlumatların toplanması, işlənməsi və mühafizəsi qaydalarını müəyyən edir.
Siz bu xidmətdən istifadə etməklə, məxfilik siyasətini oxuyub anladığınızı və bu siyasətə uyğun olaraq fərdi məlumatlarınızın toplanması, istifadəsi, saxlanılması, ötürülməsi, emal edilməsi və açıqlanması ilə bağlı razılıq verdiyinizi təsdiq edirsiniz.
Topladığımız Məlumatlar xidmətin təmin olunması və təkmilləşdirilməsi üçün istifadə olunur. 

İstifadə olunan anlayışlar
Fərdi məlumatlar — şəxsin kimliyini birbaşa və ya dolayısı ilə müəyyənləşdirməyə imkan verən istənilən məlumat;
· ad, ünvan, yaş;
· yer
· IP ünvanı
· telefon nömrəsi
· abunə təfərrüatları
· trafik məlumatları (şəxs telekommunikasiya xidmətlərindən istifadə edərkən yaranan texniki məlumatlar).
Fərdi məlumatların subyekti (bundan sonra — İstifadəçi) — barəsində fərdi məlumatlar   toplanılan, işlənilən və mühafizə edilən, kimliyi müəyyənləşdirilmiş və ya müəyyənləşdirilən fiziki şəxs;
Fərdi məlumatların informasiya sistemi — qanunvericiliklə müəyyən edilmiş qaydada fərdi məlumatların toplanılmasını, işlənilməsini və mühafizəsini təmin edən informasiya sistemi;
Fərdi məlumatların toplanılması — İstifadəçi barəsində fərdi məlumatların sənədləşdirilmiş qaydada qanuna uyğun olaraq əldə edilməsi;
Fərdi məlumatların işlənilməsi — fərdi məlumatlar üzərində aparılan əməliyyatlar (fərdi məlumatların yazılması, sistemləşdirilməsi, təzələnməsi, dəyişdirilməsi, çıxarılması, adsızlaşdırılması, saxlanması, ötürülməsi, məhv edilməsi);

Məlumatın toplanması və işlənilməsi
 Xidmətimizdən istifadə edərkən daha yaxşı təcrübə qazanmaq üçün şəxsi identifikasiya ilə bağlı məlumatları təqdim etməyiniz tələb oluna bilər. Sizdən alınan məlumatlar tərəfimizdən bu məxfilik siyasətinə uyğun olaraq işlənilir və mühafizə edilir.

Toplanmış fərdi məlumatlar müqavilə öhdəliklərinin icrası məqsədilə, Azercell-in qanuni maraqlarının təmin edilməsi məqsədilə (bu şərtlə ki, həmin maraqlar İstifadəçinin məxfilik hüquqlarını pozmasın), qanunvericilikdən irəli gələn öhdəliklərin yerinə yetirilməsi məqsədilə, İstifadəçinin konkret və məlumatlandırılmış razılığı əsasında, xüsusi emal əməliyyatları üçün işlənilə bilər.
“Onlayn Çat” xidməti identifikasiyanızla bağlı məlumatlarınızı toplayan üçüncü tərəfin xidmətlərindən isitifadə edir. Tətbiq tərəfindən istifadə olunan xidmətləri təmin edən üçüncü tərəfin məxfilik siyasətinin linki aşağıdakıdır: 

1. Genesys Cloud

Biz aşağıda göstərilən səbəblərə görə üçüncü tərəfin xidmətlərindən faydalanırıq və işə cəlb edirik:
· Xidməti asanlaşdırmaq;
· Öz adımızdan xidməti təmin etmək;
· Xidmətlə əlaqəli digər xidmətləri həyata keçirmək; 
· Xidmətdən necə istifadə ediməsini analiz etmək;
Biz bu xidmətdən istifadə edən şəxslərə bildirmək istəyirik ki, üçüncü tərəf sizin Fərdi məlumatlarınızı əldə edə bilər. Səbəb isə öz adımızdan onlara tapşırılan tapşırıqların yerinə yetirilməsidir. Buna baxmayaraq, onlar hər hansı bir məqsəd üçün bu məlumatları açıqlaya və ya istifadə edə bilməz.
Qanunvericiliklə müəyyən olunmuş qaydada məlumatların məcburi şəkildə toplanılması və işlənilməsi halları, o cümlədən abunəçilərə dair müqavilələrdə və məlumat bazalarında nəzərdə tutulması vacib olan məlumatlar, xidmətlərdən istifadə və ya şəbəkəyə qoşulmaya görə emal edilən məlumatlar və açıq kateqoriyalı informasiyanın emalı istisna olmaqla, abunəçi verdiyi razılığı geri çağırılmanın məhz abunəçidən gəldiyini dürüst müəyyənləşdirməyə imkan verən istənilən yazılı üsulla geri çağıra bilər.

İstifadəyə məhdudiyyət
İstifadəçi tərəfindən müraciət zamanı qeyri-etik ifadələrdən istifadə halı aşkarlanarsa, birtərəfli olaraq “AZERCELL” tərəfindən yazışma bitirilə və eyni identifikasiyaya sahib istifadəçinin növbəti müraciətləri məhdudlaşdırıla bilər. 	Comment by Humay Mammadli: "Eyni identifikasiyaya sahib istifadəçi” dedikdə nə nəzərdə tutulur? İstifadəçinin adı/soyadı? IP? Mobil nömrə? Cihaz ID? Məsələn, abunəçi bir dəfə müraciət edəndə başqa nömrə ilə yazıb, növbəti dəfə isə başqa nömrə ilə. Belə olan halda identifikasiya üsülü olaraq hansı informasiya nəzərə alınır məhdudlaşdırma etmək üçün?
İstifadəçi tərəfindən müraciət etdiyi mövzuya dair fayl (fotoşəkillər, PDF sənədlər və s.) göndərilə bilər.
İstifadəçi təqdim etdiyi fayllarla bağlı aşağıdakıları təsdiq edir və təminat verir ki:
· təqdim edilən fayllar Azərbaycan Respublikasının qanunvericiliyinə zidd deyil;
· fayllar üçüncü şəxslərin hüquq və qanuni maraqlarını, o cümlədən şəxsi məlumatların qorunması, müəlliflik və digər əqli mülkiyyət hüquqlarını pozmur;
· fayllar zərərli proqram təminatı, virus və ya informasiya təhlükəsizliyinə risk yarada biləcək digər texniki elementlər ehtiva etmir;
· təqdim olunan məlumat və materiallara görə tam məsuliyyət İstifadəçinin üzərinə düşür.
“AZERCELL” təqdim olunan faylların məzmununa görə məsuliyyət daşımır və təhlükəsizlik, qanunvericilik və ya xidmət qaydalarının pozulması hallarında faylları qəbul etməmək, silmək və ya yazışmanı birtərəfli qaydada sonlandırmaq hüququna malikdir.

İstifadəçi tərəfindən müraciət zamanı sui-istifadə halları müşahidə edilərsə (qeyri-ciddi yazışma tərzi, “AZERCELL”in təqdim etdiyi xidmətlərə aid olmayan sualların təqdim olunması halları), bu barədə istifadəçiyə Onlayn Müştəriyə Dəstək bölümünün təmsilçisi tərəfindən xəbərdarlıq edilə və yazışma birtərəfli sonlandırıla bilər. 

Məlumatların qeyd olunması
Biz sizə bildirmək istəyirik ki, səhifədə  xətanın baş verdiyi hallarda, Xidmətdən istifadə etdiyiniz zaman, “Məlumatların qeyd olunması” adlanan xidmət vasitəsilə telefonunuzda olan məlumat və detalları (üçüncü tərəfin məhsulları ilə) toplayırıq. “Məlumatların qeyd olunması” cihazınızın İnternet Protokolu - “İP” ünvanı, cihazınızın adı, əməliyyat sisteminin versiyası, Xidmətdən istifadə edərkən tətbiqin sazlanması, Xidmətdən istifadə vaxtı və tarixi, digər statistik məlumatlardan ibarət ola bilər. 

İdentifikasiya Faylları (Kukilər/Cookies)
İdentifikasiya faylları/Cookies, əsasən, unikal, anonim identifikator tərəfindən istifadə olunan, kiçik həcmli məlumatı özündə saxlayan fayllardır. Onlar sizin baş çəkdiyiniz veb-səhifələrdən brauzerə göndərilir və cihazınızın daxili yaddaşında saxlanılır.
Topladığımız məlumat hansı xidmətlərimizdən istifadə etdiyinizdən və istehlakçı və ya şirkəti təmsil etməyinizdən asılıdır.

Təhlükəsizlik
Bizə Şəxsi Məlumatlarınızı təqdim etməklə göstərdiyiniz etibar və inamı dəyərləndiririk, odur ki, onun kommersiya baxımından məqbul olan vasitələrlə mühafizəsini təmin etməyə çalışırıq. Unutmayın ki, İnternet vasitəsilə informasiyanın ötürülməsi və ya elektron şəkildə saxlanması metodu 100% təhlükəsiz və etibarlı deyil və tam təhlükəsizliyə zəmanət verilmir.

Digər Saytlara Keçidlər
Bu xidmət digər saytlara olan keçidləri ehtiva edə bilər. Siz üçüncü tərəfə aid keçidin üzərinə basdığınız halda, bu sayta yönləndiriləcəksiniz. Qeyd edək ki, xarici saytlar tərəfimizdən idarə olunmur. Bu səbəbdən, biz qeyd edilən veb-səhifələrin məxfilik siyasətini nəzərdən keçirməyinizi tövsiyə edirik. Biz üçüncü tərəfin hər hansı sayt və ya xidmətlərinə dair məzmun, məxfilik siyasəti yaxud qaydaları üzərində nəzarətə sahib deyilik və buna görə heç bir məsuliyyət daşımırıq.

Məxfilik Siyasətinə Dəyişikliklərin Edilməsi
Şirkət mütəmadi olaraq biznes, xidmət və ya tətbiq olunan qanunlarda dəyişiklikləri əks etdirmək üçün bu Məxfilik Siyasətində əlavə və dəyişikliklər edə bilər. Yeni versiyada əhəmiyyətli dəyişikliklər olduqda yeni Məxfilik Siyasəti son yenilənmə tarixində qüvvəyə minmiş hesab olunur.

Məxfilik siyasətinə dair hər hansı sual və ya təklifiniz olarsa, tərəddüd etmədən bizimlə əlaqə saxlaya bilərsiniz:   customercare@azercell.com


Son Yenilənmə Tarixi: 20.02.2026

